Veleikių lobis
Veleikių lobis – arabiškų monetų lobis, aptiktas Veleikių kaimo apylinkėse (dab. Zarasų rajono savivaldybė, Antalieptės seniūnija). Lobis buvo suardytas, surinktas 1967–1969 m. Veleikių lobį sudarė sidabriniai dirhemai bei jų fragmentai, datuojami IX a. pab – X a. vid. Monetos nukaldintos Samarkande, Aš Šaše bei kituose miestuose, valdant Samanidų dinastijos emyrams. 78 lobį sudariusios monetos yra Lietuvos nacionaliniame muziejuje, keletą taip pat turi Rokiškio kraštotyros muziejus.